CELEX: 62020TN0454
Language: el
Date: 2020-07-16 00:00:00
Title: Υπόθεση T-454/20: Προσφυγή της 16ης Ιουλίου 2020 — Garment Manufacturers Association in Cambodia κατά Επιτροπής

31.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/42
            
         
      Προσφυγή της 16ης Ιουλίου 2020 — Garment Manufacturers Association in Cambodia κατά Επιτροπής
      (Υπόθεση T-454/20)
      (2020/C 287/62)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Garment Manufacturers Association in Cambodia (Πνομ Πενχ, Καμπότζη) (εκπρόσωποι: C. Ziegler και S. Monti, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τον κατ’ εξουσιοδότηση κανονισμό (ΕΕ) 2020/550 της Επιτροπής της 12ης Φεβρουαρίου 2020 για την τροποποίηση των παραρτημάτων II και IV του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου όσον αφορά την προσωρινή αναστολή των καθεστώτων που αναφέρονται στο άρθρο 1 παράγραφος 2 του κανονισμού (ΕΕ) αριθ. 978/2012 για ορισμένα προϊόντα καταγωγής Βασιλείου της Καμπότζης εν μέρει, κατά το μέρος που αφορά την προσωρινή αναστολή των προτιμήσεων στο πλαίσιο του ΓΣΠ για όλους τους δασμολογικούς κωδικούς που έχουν αντίκτυπο στα μέλη της Garment Manufacturers Association in Cambodia (GMAC), ήτοι του κωδικούς ΕΣ που μνημονεύονται στον πίνακα του άρθρου 1, παράγραφος 1 και όλους τους κωδικούς ΕΣ που μνημονεύονται στον πίνακα του άρθρου 1, παράγραφος 2, πλην του κωδικού ΕΣ 1212 93·
               
            
                  —
               
               
                  να καταδικάσει την Επιτροπή στα δικαστικά έξοδά της καθώς και στα έξοδα της προσφεύγουσας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι ο προσβαλλόμενος κανονισμός παραβιάζει την αρχή της αναλογικότητας και την απαίτηση περί συνοχής μεταξύ των πολιτικών και των δραστηριοτήτων της Ένωσης. Υποστηρίζεται ότι η Επιτροπή δεν εκτίμησε δεόντως τον αναλογικό χαρακτήρα της μερικής προσωρινής αναστολής των δασμολογικών προτιμήσεων όσον αφορά τους τομείς ένδυσης, υπόδησης και ειδών ταξιδίου της Καμπότζης.
               
            
                  2.
               
               
                  Με τον δεύτερο λόγο προβάλλεται προσβολή των διαδικαστικών δικαιωμάτων της προσφεύγουσας λόγω παραβάσεως της υποχρεώσεως αιτιολογήσεως που υπέχει η Επιτροπή από το άρθρο 296, παράγραφος 2, ΣΛΕΕ, όπερ συνεπάγεται προσβολή του δικαιώματος χρηστής διοικήσεως.